Преюдициално запитване от Tribunal Superior de Justicia de Cataluña (Испания), постъпило на 26 януари 2018 г. — Carlos Escribano Vindel/Ministerio de Justicia
(Дело C-49/18)
Език на производството: испански
Запитваща юрисдикция
Tribunal Superior de Justicia de Cataluña
Страни в главното производство
Ищец: Carlos Escribano Vindel
Ответник: Ministerio de Justicia
Преюдициални въпроси
Трябва ли основният принцип на правото на Съюза за недопускане на всяка форма на дискриминация да се тълкува в смисъл, че допуска национална правна уредба като предвидената в член 31, първо от Ley 39/2010, de 22 de diciembre, de Presupuestos Generales del Estado (Закон 39/2010 от 22 декември 2010 г. за общия държавен бюджет за 2011 г.), предвиждаща различен процент намаление на трудовите възнаграждения, който се оказва по-обременителен за съдиите, получаващи най-ниски възнаграждения, тъй като ги задължава да понесат по-голяма тежест в подкрепа на публичните разходи (принцип на недопускане на дискриминация)?
Трябва ли основният принцип на правото на Европейския съюз за гарантиране на независимостта на съдебната власт посредством възнаграждение, което е справедливо, стабилно и съответстващо на изпълняваните от съдиите функции, да се тълкува в смисъл, че не допуска национална правна уредба като предвидената в член 31, първо от Ley 39/2010, de 22 de diciembre, de Presupuestos Generales del Estado (Закон 39/2010 от 22 декември 2010 г. за общия държавен бюджет за 2011 г.), която не отчита естеството на техните функции, професионалния им стаж и важността на изпълняваните от тях задачи и предполага именно съдиите, получаващи най-ниски възнаграждения, да поемат по-голяма тежест в подкрепа на публичните разходи (принцип на независимост на съдебната власт)?
____________